**Псалъащхьэхэр**

**Хэзыгъэгъуазэ ………….…………………………………………………………..3**

**Япэ 1ыхьэ. Нэхъыщхьэр**

* 1. Сыт нэху къызыпхызыдз дамыгъэр зищ1ысыр?.................................................4
	2. Нэху къызыпхызыдз дамыгъэм и тхыдэм и къэхъук1эр ……………………4-5

1.3 Нэху къызыпхызыдз дамыгъэхэр я л1эужьыгъуэхэр, я щытык1эхэр.……….6

**Ет1уанэ 1ыхьэ. Нэху къызыпхызыдз дамыгъэм и гъэунэхуныгъэ къызэрагъэсэбэпыр**

2.1 Социологическэщ1эупщ1эныгъэ ……………………………………………..7-8

2.2 Къэхутэныгъэ …………………………………………………………….........9-10

2.3 Нэху къызыпхызыдз дамыгъэр къэгъэсэбэпыным къыхуезыджэ лэжьыгъэхэр

………………………………………………………………………………………

**Выводхэр…….………………………………………………………………………11**

**К1эух псалъэ. ……………………...…………………………………………….…12**

**Литературэ………………………………………………………..…………………13**

**Хэзыгъэгъуазэ**

 Дэ дыщеджэ еджап1эр гъуэгу гъунэм 1утщ. Махуэм, ц1ыхур гъуэгум щызэпрык1ын хуей дамыгъэ кусэхэм деж хуэсакъыпэурэ зэпрык1ын хуейщ. Пшапэ зэхэуэу хуежьа нэужь, гъуэгум узэпрык1ыну нэхъ шынагъуэ мэхъу. Абы къыхэк1к1э дэ мурад тщ1ащ къэхутэныгъэ-гъэунэхуныгъэ лэжьыгъэ едгъэк1уэк1ыну, жэщым нэху къызыпхызыдз-къэзыгъэзэж дамыгъэ хэту (фликер).

 **Мыхьэнэр:** Пшапэ щызыхэуэм деж машинэ куэд гъуэгум щызожэ, къэхъукъащ1эри нэхъыбэ мэхъу.

 **Мурадыр:** Жэщым нэху къызыпхызыдз-къэзыгъэзэж дамыгъэм къэлэн игъэзащ1эр, и сэбэпыныгъэр.

 **Къалэнхэр:**

1. Къызытек1ам и тхыдэр джын.
2. Жэщым нэху къызыпхызыдз-къэзыгъэзэж дамыгъэм и сэбэпыныгъэр гъэунэхун.
3. Жэщым нэху къызыпхызыдз-къэзыгъэзэж дамыгъэм и сэбэпыныгъэр къэхутэнымк1э къэхутэныгъэ лэжьыгъэ зыбжанэ егъэк1уэк1ын.

**Гипотизэ:**

1. Дэ фи пащхьэ идолъхьэ, жэщым нэху къызыпхызыдз-къэзыгъэзэж дамыгъэр щыгъыным к1эрыплъхьэмэ, машинэр зезыгъак1уэм, гъуэгурык1уэм нэхъыф1у гу зэрылъитэнум.
2. Дэ фи пащхьэ идолъхьэ, жэщым нэху къызыпхызыдз-къэзыгъэзэж дамыгъэ хужьыр удзыфэм нэхърэ нэхъыф1у зэрыплъагъур.

**Къэхутэныгъэм и объект :** Нэху къызыпхызыдз-къэзыгъэзэж дамыгъэр

къызэрагъэсэбэпыр.

**Предмет къэтхутэр:** Нэху къызыпхызыдз-къэзыгъэзэж дамыгъэ (Фликер)

**Къызэрытхутэ 1эмалхэр:** Гъэунэхуныгъэ, щ1эныгъэ литературэ джын,

псалъэмакъ егъэк1уэк1ын.

**1.Япэ 1ыхьэ. Нэхъыщхьэр.**

**1.1Сыт зищ1ысыр нэху къызыпхызыдз дамыгъэр? (Фликер)**

 Дэ интернетым къыщытщ1ащ фликерыр зищ1ысыр- ар нэху къызыпхызыдз дамыгъэщ, щыгъыными нэгъуэщ1 предметхэм къыщагъэсэбэп. Псалъэм папщ1э, дыгъэ бзийхэр, машинэ нэхур, абы щытыридзэм деж, ар ф1ы дыдэу машинэр зезыгъак1уэм сэбэп хуохъу япэ ит ц1ыхур илъагъунымк1э. Мы дамыгъэхэр къыщ1агупсысар уэрамхэр щык1ыф1ым деж, псом хуэмыдэу щ1ымыхуэ зэманым, щыпшагъуэм, дунейр щыуэшхрилэм, гъуэгум тет ц1ыхухэм я гъащ1эр, я узыншагъэр нэхъ хъума хъун щхьэк1эщ. Жэщым машинэр зезыгъак1уэ ц1ыхум гъуэгурык1уэр метр щэщ1 и1эжу къилъагъум, нэху къызыпхызыдз дамыгъэр къэсыным метр щипл1 и1эжу къилъэгъунущ. Абы ипкъ итк1э, нэху къызыпхызыдз дамыгъэхэр еджак1уэхэм зрахьэну хуаущий. Абы нэмыщ1 лъакъуэрыгъажэм тесхэми къагъэсэбэпыпхъэщ а дамыгъэхэр.

**1.2 Нэху къызыпхызыдз дамыгъэм и тхыдэм и къэхъук1эр**

 Нэху къезыгъэдзыж к1эрыпщ1эхэр (пленки) гъэнэхуэным илъэс куэдк1э телъэжьащ. Къызэрежьэрэ нэху къезыгъэдзыж к1эрыпщ1эхэр и къалэну щытар машинэм и маркировкэм и къек1уэк1хэр нэху къезыгъэдзыж к1эрыпщ1эу зэрыщытарщ ик1и зэрыщытырщ.

 Нэху къезыгъэдзыж к1эрыпщ1эхэр къагъэсэбэп дуней псом минрэ щибгъурэ щэщ1рэ бгъу гъэм щыщ1эдзауэ.

 Минрэ щибгъурэ щэщ1рэ бгъу гъэм щыщ1эдзауэ нэху къызыпхызыдз к1эрыпщ1эхэр, дамыгъэхэр хабзэ яхуэхъуащ машинэ рул зымы1ыгъхэми. Ди зэманым ар къыщыдогъэсэбэп гъуэгу дамыгъэхэм, гъуэгум елэжь лэжьак1уэхэм, пхъанк1эхэм хухэха я щыгъынхэм, махуэкъэс щыгъынхэм.

 Нэхъ на1уэ дыдэу нэху къезыгъэдзыж к1эрыпщ1эхэр къыщагъэсэбэп сабийхэм я махуэкъэс щыгъынхэм– ахэр нэху зыщ1 кусэу я щыгъынщ1ы1у телъхэм, вакъэхэм традэ.

 Адэ-анэхэм быдэу я ф1эщ мэхъу гъуэгум тет я сабийхэм я щыгъыным тет дамыгъэхэм машинэр зезыгъак1уэхэм гу зэрылъатэм, гъуэгум щызэпрык1к1э.

 Нэху къызыпхызыдз дамыгъэхэр тхылъылъэхэм, лъакъуэрыгъажэхэм, вакъэхэм як1эрылъыныр лейкъым, абыхэм ц1ыхухэм я гъащ1эр къахъумэ.

**1.3 Нэху къызыпхызыдз дамыгъэхэр я л1эужьыгъуэхэр, я щытык1эхэр.**

 Нэху къызыпхызыдз дамыгъэхэр нобэ къыдагъэк1 щытык1э зэмыл1эужьыгъуэ я1эу. Ахэр 1унк1ыбзэм к1эращ1э предметхэу, наклейкэхэу, щыгъыным к1эрадэ щэк1хэу, 1эпщэхъухэу, нэгъуэщ1 дамыгъэхэуи ящ1. Щыгъынрэ вакъэрэ зыщ1хэм я щэхуак1уэхэм апхуэдэ дамыгъэ зык1эрылъхэр хуагъэлъагъуэ. Сыт къыхэпхынми – щхьэж игу ирихьым елъытащ. Ц1ыху нэхъыбэм щытык1э нэхъ тыншыр къыхах, щыгъын ящыгъыным нэху къызыпхыдз пердмет к1эрылъхэм теухуауэ. Дэтхэнэ щыгъыныгъуэри апхуэдэ дамыгъэхэмк1э бгъэщ1эрэщ1эну тыншкъым, ауэ псоми я1эщ ф1ыуэ ялъагъу гъуэншэдж, вакъэ, щыгъын телъ, жэщым къыщажыхьк1э ящыгъыу.

**2.Нэху къызыпхызыдз дамыгъэм и гъэунэхуныгъэ къызэрагъэсэбэпыр**

 **2.1 Социологическэ щ1эупщ1эныгъэ**

 Нэху къызыпхызыдз дамыгъэм и сэбэпыныгъэр къэтхутэн папщ1э социологическэ щ1эупщ1эныгъэ Арыкъ муниципальнэ еджап1эм и еджак1уэхэмрэ адэ-анэхэмрэ деж щедгъэк1уэк1ащ. Абы хэтащ ц1ыху бгъущ1рэ й. Щ1эупщ1эныгъэм и к1эухыр:

***Япэ упщ1эм:*** Фи сабийр щ1эх-щ1эхыурэ гъуэгубгъум щызек1уэрэ, зэпрык1рэ?

Процент бгъущ1рэ т1ум жэуап къатащ я сабийхэр махуэ къэс гъуэгум тету. Абы ипкъ итк1э, сабийхэм псоми хуэсакъыпхъэщ, гъуэгум къыщыхъу къэхъукъащ1эхэм щыхъумапхъэщ.

 ***Ет1уанэ упщ1эм*** псори арэзы техъуащ «Нэху къызыпхызыдз дамыгъэр сабийхэм я щыгъынхэм хэлъмэ, гъуэгум къыщыхъу къэхъукъащ1эхэм щыхъума мэхъу».

 **Ещанэ упщ1э**: Фи сабийхэм я щыгъынымрэ я тхылъылъэмрэ нэху къызыпхызыдз дамыгъэ хэлъ?

 Диаграммэм щыболъагъу процент хыщ1рэ тхур (65%) хущ1окъу я сабийхэм а дамыгъэхэр я1эну. Процент пщык1упл1ым жэуап къатащ а дамыгъэхэр я сабийхэм я1эн хуейуэ, ауэ яхузэф1эмык1ыу. Процент т1ощ1рэ зым ар я1эн хуейуэ къалъытэххэркъым. Ди зэманым нэху къызыпхызыдз дамыгъэр къыщыпщэху хъунущ ц1ыугъэнэ щащэ тыкуэнхэм.

**2.2 Къэхутэныгъэ**

 Нэху къызыпхызыдз дамыгъэм теухуауэ къэтщ1а щ1эныгъэмк1э къэхутэныгъэ едгъэк1уэк1ыну мурад тщ1ащ, къэтщ1эн щхьэк1э: нэху къызыпхызыдз дамыгъэм сыт хуэдиз зэхуаку я1эу жэщым щыплъагъуми. А къэхутэныгъэмк1э дэ къытдэ1эпыкъуащ ди адэхэр.

**Мурадыр:** Къэхутэныгъэр гъэунэхунымк1эегъэк1уэк1ын**-** нэху къызыпхызыдз дамыгъэм сыт хуэдиз зэхуаку я1эу жэщым щыплъагъуми.

1уэхугъуэ къэхутэнымк1э гъэунэхуныгъэ егъэк1уэк1ын:

- пшапэ щызэхэуэ зэман

- нэху къызыпхызыдз дамыгъэм лъагъун,

- машинэр зезыгъак1уэм гъуэгум щызек1уэ хабзэхэр зэригъэзащ1эр,

- гъэунэхуныгъэм хэтхэм шынагъуэншагъэм(безопасность) и хъумэныгъэ.

**Гъэунэхуныгъэ 1уэхугъуэ ек1уэк1ыным зыхуей-зыхуэф1хэр.**

1.Тэмэму лажьэу машинэ.

2. Нэху къызыпхызыдз дамыгъэ.

 **Гъэунэхуныгъэ**

 Гъэунэхуныгъэр щек1уэк1ым Амина зык1эрилъхьащ нэху къызыпхызыдз дамыгъэ хужьыр и 1э ижьым, удзыфэр и лъакъуэ ижьым. Си адэр и Volkswagen машинэмк1э зы киллометрк1э 1ужри гъуэгум къытеувэри къежьащ. Метр щиблрэ тхущ1рэ къижауэ, абы къилъэгъуащ нэху къызыпхызыдз дамыгъэ хужьыр, удзыфэ дамыгъэр къыщилъэгъуар метр т1ощ1рэ т1у къыхуэнэжа нэужьщ.

 Нэху къызыпхызыдз дамыгъэхэр зык1эрымылъыр абы къыщилъэгъуар метр пщык1ут1 и1эжущ.

 Абык1э дэ къэтхутащ: нэху къызыпхызыдз дамыгъэ хужьр нэхъыф1у зэрыплъагъур удзыфэм нэхърэ.

 Нэхъыф1у ди къэхутэныгъэр дгъэунэхун папщ1э дэ иджыри зэ ди гъэунэхуныгъэр нэгъуэщ1 машинэк1э къэтхутэну мурад тщ1ащ.

 Гъэунэхуныгъэр щек1уэк1ым Алинэ зык1эрилъхьащ нэху къызыпхызыдз дамыгъэ хужьыр и 1э ижьым удзыфэр и лъакъуэ ижьым. Си адэр и Ока машинэмк1э зы киллометрк1э 1ужри гъуэгум къытеувэри хуэму къежьащ. Метр щит1 къыхуэнэжауэ, абы къилъэгъуащ нэху къызыпхызыдз дамыгъэ хужьыр, удзыфэ дамыгъэр къыщилъэгъуар метр пщык1убгъу къыхуэнэжа нэужьщ.

Нэху къызыпхызыдз дамыгъэхэр зык1эрымылъыр абы къыщилъэгъуар метрипщ1 и1эжущ.

**2.3 Нэху къызыпхызыдз дамыгъэр къэгъэсэбэпыным**

**къыхуезыджэ лэжьыгъэхэр**

1. Пэщ1эдзэ классхэм я деж дэ щедгъэк1уэк1ащ «Гъуэгум нэхъ ущалъэгъунщ» жыхуи1э лэжьыгъэр.
2. Бжьыхьэ зыгъэпсэхугъуэ махуэхэм ирихьэл1эу нэху къызыпхызыдз дамыгъэхэр дгъэхьэзырри пэщ1эдзэ классым щ1эс сабийхэм еттащ.
3. Ди егъэджак1уэм адэ-анэхэм я зэхуэсым псалъэмакъ щригъэк1уэк1ащ мы темэмк1э: «Нэху къызыпхызыдз дамыгъэхэм гъащ1эр нэхъ къехъумэ».

Адэ-анэхэм я сабийхэм гъуэгум щызек1уэным нэхъ хуэмышынэу щытынырщ ди зэ1ущ1эм и мыхьэнэр.

1. «Нэху къызыпхызыдз дамыгъэхэр - хъумак1уэ пэжщ гъуэгум тетхэм дежк1э» зи ф1эщыгъэц1эр щедгъэк1уэк1ащ япэ классым.

Ди зэ1ущ1эхэр щ1едгъэк1уэк1ар жэщым, пшапэ зэхэуэгъуэм гъуэгум тет сабийхэр къэхъу – къащ1эхэм щыхъумэнырщ.

**Выводхэр:**

Мы темэмк1э къэтхута литературэм ипкъ итк1э, дгъэунэхуу къэтпщыта лэжьыгъэхэр, ек1уэк1а социологическэ опросым ипкъ итк1э, мыпхуэдэ выводхэр дощ1:

1. Дэ мыпхуэдэ вывод дощ1 машинэм нэху щригъэдзым нэхъыф1у елъагъу нэху къызыпхызыдз дамыгъэ хужьыр.
2. Нэху къызыпхызыдз дамыгъэхэр щыгъыным, нэгъуэщ1 предметхэм щык1эрылъым- пшапэ зэхэуэгъуэм гъуэгум тет сабийхэр къэхъу – къащ1эхэм щыхъума мэхъу, гу нэхъ лъыботэ.

 Абы ипкъ итк1э, упсэуну, уузышншэну, гъуэгум уриныбжьэгъуну ухуеймэ, гъуэгум теухуа правилэхэм темык1ын:

1. Гъуэгурык1уэм илъытэн хуейщ гъуэгум теухуа правилэхэр!

2. Псом хуэмыдэу гу лъытапхъэщ къалэ, къуажэ дэжып1эхэм.

3. Нэху къызыпхызыдз дамыгъэхэр щыгъыным хэгъэлъын хуейщ.

4. Тхылъылъэхэм, вакъэ лей зилъ къэп ц1ык1ухэм нэху къызыпхызыдз дамыгъэхэр къыщыгъэсэбэпын.

Апхуэдэ дамыгъэхэм ф1ыуэ сабийм гу лъыуегъатэ, уэрамхэр щык1ыф1ым деж, псом хуэмыдэу щ1ымахуэ зэманым, щыпшагъуэм, дунейр щыуэшхрилэм.

**К1эух псалъэ**

 Аращи, къэхутэныгъэм ипкъ итк1э, пшапэ зэхэуэгъуэм нэху къызыпхызыдз дамыгъэр щыгъыным щык1эрылъым, машинэм нэхъыф1у елъагъу дамыгъэ хужьыр удзыфэм нэхърэ. Нэху къызыпхызыдз дамыгъэхэр щыгъыным, нэгъуэщ1 предметхэм щык1эрылъым гъуэгум тет сабийхэм я гъащ1эр, я узыншагъэр нэхъ хъума мэхъу. Мыпхуэдэм деж и зэманым гу къыплъатэным мыхьэнэшхуэ и1эщ жэщым, дунейр къыщызы1ыхьэм.

 Дэ чэнджэщ фыдот гъуэгурык1уэ псоми я щыгъыным нэху къызыпхызыдз дамыгъэхэр тетыну, гъуэгум къыщыхъу къэхъу-къащ1эр нэхъ мащ1э хъун папщ1э.

1эмал имы1эу лэжьыгъэшхуэ егъэк1уэк1ын хуейщ, нэху къызыпхызыдз дамыгъэхэр дэтхэнэ зы ц1ыхуми махуэ къэс къагъэсэбэпыну. Сэбэпыныгъэшхуэ пылъщ адэ-анэхэм я сабийхэм щапхъэ ирагъэлъэгъуну, нэрылъагъуу сыт хуэдэ щытык1эми и хэк1ып1э хъунур къыгурагъэ1уэну. Апхуэдэ егъэбыдэл1ыныгъэм къехь ц1ыхум хабзэ хуэхъуа куэд, махуэ къэс и гъащ1эм мызэу къыщигъэсэбэпыну.

**Литературэ**

1. Х.К.Табухов Толковый русско-кабардино-черкесский словарь.

2. Где лучше носить фликеры? [Электронный ресурс]. – Режим доступа: http://www.autocentrum.ru›articles/topic/chto-takoe-flikeri/

3. История возникновения светоотражающей ленты [Электронный ресурс]. – Режим доступа: http://www.konturmark.com›buy/history/

4. Какие фликеры самые лучшие? [Электронный ресурс]. – Режим доступа: http://www.kp.ru›daily/24186.3/394068

5. Копусов – Долинин А.И. Правила дорожного движения РФ.

Официальный текст с комментариями и иллюстрациями.

6. Проект (старшая группа) по теме: &quot;Стань заметней... [Электронный ресурс]. – Режим доступа: http://www.nsportal.ru›detskiy…raznoe…zametney…temnote…proekt